Andrus Rootsmäe

Andrus Rootsmäe (esinejanimega inBoil; sündinud 6. veebruaril 1958) on eesti luuletaja ja muusik, kes on tuntud eeskätt ansamblite Jäääär ja inBoiler laulja, laulukirjutaja ja eestvedajana.

Ta lõpetas 1976. aastal Tartu 1. Keskkooli. Ta õppis aastatel 1976–1978 Tallinna Riiklikus Konservatooriumis näitleja erialal, aastatel 1981–1983 Tartu Riiklikus Ülikoolis eesti filoloogiat ning aastatel 1985–1990 Ülo Vilimaa ja Jaan Toominga juhendamisel Vanemuise draamastuudios näitleja-lavastaja erialal.

Ta on töötanud muu hulgas Vanemuises, Eesti Kaitseväes ja Tartu Ülikoolis.

Aastatel 1977–1990 oli Eesti Üliõpilaste Ehitusmalevas (EÜE).

Alates 1990. aastast on ta Kaitseliidu Tartu maleva tegevliige. Tal on kapteni auaste.

Ta tegeleb ajaloolise mõõgavõitluse ja noavõitlusega ning aastast 2000 taaskehastamisega  muinaseesti klubis Tarbatu.

Looming
Ta on muusiku ja tekstikirjutajana tegev olnud ansamblites inBoiler, Jäääär, Jääboiler ja Külm Mai. Ta on muuhulgas ka tuntud laulude "Patune mõte", "Kaks tüdrukut", "Laul ennekuulmatust lahkusest", "Soo" jpt sõnade autor.

Albumid

1992 – Jäääär. Jäääär II. Tallinn: Theka
1995 – JääBoiler. Elus!!! Tallinn: Hyper Promoter
1996 – Jäääär. Parimad. Tallinn: Hyper Promoter
1998 – Jäääär. Tartu – väike puust linn. Tallinn: Hyper Promoter
2001 – InBoiler. Patused mõtted. Tallinn: Hyper.records
2001 – JääBoiler. Nii ongi. Tallinn: Hyper.records
2003 – Jäääär. Oota. Tallinn: Hyper.records
2004 – Jäääär. Väikesed raamatud. Tallinn: Andressel
2005 – Jäääär ja Bonzo. Viis (4+1). Eesti: Plaan B
2005 – Jäääär. Juubeliplaat: ei Üle ega Ümber. Eesti: Plaan B
2006 – Jäääär. Vaaaata. Tallinn: MFM
2006 – Külm Mai. Igasugused. Tartu: Külm Mai
2011 – Jäääär. Juuuubel. Tallinn: Muusatar
2013 – InBoiler. Tere, ma armastan sind. Tallinn: Hyper.records
2015 – InBoiler. Isiklikult. Tallinn: Hyper.records
2015 – Jäääär. Jäääär 25. Eesti: Jäääär
2018 – InBoiler & Heikki Kalle. Pronksist professorid. Tartu: inBoil ja Heikki Kalle

Raamatud
2006 – "89: kaheksakümmend üheksa". Tartu: Elmatar
2010 – "Sajast sada". Tallinn: Argo
2012 – "Ärakäija saaga". Elmatar. Tartu
2015 – "Lorem ipsum. Katkendeid kirjutamata romaanidest". Elmatar. Tartu
2022 -  "ma olen vahel olemas" . EKSA. Tartu

Viited

Välislingid

Parem samal ajal. Jääääre kontsert-salvestus, 29. veebruar 1992 
Lähme külla, 17. mai 1996
Hommik Anuga, 27. jaanuar 2018
Stuudios on Sten Teppan. 1. tund. Andrus Roostmäe ehk InBoil 60! 6. veebruar 2108

Eesti muusikud
Eesti lauljad
Eesti luuletajad
Eesti kitarristid
Hugo Treffneri Gümnaasiumi vilistlased
Kaitseliidu Tartu maleva liikmed
Sündinud 1958